CELEX: 32014R0858
Language: et
Date: 2014-08-04 00:00:00
Title: Komisjoni rakendusmäärus (EL) nr 858/2014, 4. august 2014 , teatavate kaupade klassifitseerimise kohta kombineeritud nomenklatuuris

8.8.2014   
            
            
               ET
            
            
               Euroopa Liidu Teataja
            
            
               L 235/1
            
         KOMISJONI RAKENDUSMÄÄRUS (EL) nr 858/2014,
   4. august 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. august 2014
      
         
            Komisjoni nimel
         
         
            presidendi eest
         
         
            komisjoni liige
         
         Martine REICHERTS
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  CN-kood
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Toode (käes hoitav noateriti), mille mõõtmed on ligikaudu 27 × 14 × 19 cm, koosneb käepidemest ja alusest, millele kinnitub kaheetapiline (teritav ja poleeriv) lihvimissüsteem, mis on kaetud teemantabrasiivi mikronipaksuse kihiga.
                  Vt fotot (1).
               
               
                  8205 51 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8205 ja 8205 51 00 sõnastusega.
                  Toote objektiivseid omadusi arvesse võttes on toode ette nähtud koduseks kasutamiseks nugade ja muude terariistade käsitsi teritamiseks. Kuigi toode on disainitud selliselt, et seda saab kasutamiseks asetada tasasele pinnale, on toode täisfunktsionaalselt kasutatav üksnes käeshoituna. Järelikult on põhjendatud toote klassifitseerimine käsitööriistana rubriiki 8205.
                  Seepärast tuleb toode klassifitseerida CN-koodi 8205 51 00 alla kuuluvaks majapidamistööriistaks.
               
            
         (1)  Foto on üksnes illustreeriv.